nahid-hub/BLUGE-bengali-wikipedia-section-title-prediction huggingface dataset:
১৯২০ সালে রেডিয়াম আবিষ্কারের ২৫ বছরপূর্তি উপলক্ষে ফরাসি সরকার মারি ক্যুরির জন্য একটি বৃত্তি ঘোষণা করেন; এর পূর্ববর্তী প্রাপক ছিলেন লুই পাস্তুর (১৮২২-৯৫)। ১৯২১ সালে রেডিয়ামের উপর গবেষণার জন্য অর্থ সংগ্রহের জন্য যুক্তরাষ্ট্র গমন করেন এবং উষ্ণ অভ্যর্থনা লাভ করেন। মিসেস উইলিয়াম ব্রাউন মেলনি, মারি ক্যুরির সাক্ষাৎকার নেয়ার পর "মারি ক্যুরি রেডিয়াম ফান্ড " প্রতিষ্ঠা করেন এবং প্রচারণা চালিয়ে রেডিয়াম কেনার জন্য অর্থ সংগ্রহ করেন। ১৯২১ সালে যুক্তরাষ্ট্রের রাষ্ট্রপতি ওয়ারেন জি. হার্ডিং মারি ক্যুরিকে হোয়াইট হাউজ অর্থাৎ যুক্তরাষ্ট্রের সংসদে যুক্তরাষ্ট্র কর্তৃক সংগ্রহকৃত ১ গ্রাম রেডিয়াম উপহার দেন। এই সাক্ষাতের পূর্বে বিদেশে তাঁর বেড়ে চলা খ্যাতি সম্পর্কে অবগত হয়ে এবং জনসম্মুখে প্রকাশের জন্য তাঁর কোন রাষ্ট্রীয় উপাধি নেই দেখে বিব্রত হয়ে ফরাসি সরকার তাঁকে লিজিয়ন অব অনার প্রদান করতে চায় কিন্তু তিনি তা প্রত্যাখ্যান করেন। ১৯২২ সালে তিনি ফ্রেঞ্চ একাডেমী অফ মেডিসিন-এর একজন ফেলো নির্বাচিত হন। তিনি অন্যান্য দেশেও ভ্রমণ করেন, বেলজিয়াম, ব্রাজিল, স্পেন এবং চেকোস্লোভাকিয়া গমন করে তিনি জনসম্মুখে বৈজ্ঞানিক বিষয় আলোচনা (লেকচার) করেন।

নোবেল বিজয়ী ক্যুরির নেতৃত্বে পরিচালিত এই ইন্সটিটিউটটি আরও চারজন নোবেল বিজয়ীর উদ্ভব ঘটায়, যাঁদের মধ্যে ছিলেন তাঁর মেয়ে আইরিন ক্যুরি এবং মেয়ের জামাই ফ্রেডরিক ক্যুরি। পরবর্তীকালে এটি প্রধান চারটি তেজস্ক্রিয় গবেষণাগারের একটি হিসেবে গণ্য হয়। বাকি তিনটি হচ্ছে ক্যাভেন্ডিস গবেষণাগার, ( দায়িত্বে আর্নেস্ট রাদারফোর্ড); ইন্সটিটিউট ফর রেডিয়াম রিসার্চ,ভিয়েনা, (দায়িত্বে স্টিফান মেয়ার); ম্যাক্স প্লাঙ্ক ইন্সটিটিউট ফর কেমিস্ট্রি, (দায়িত্বে অটো হ্যান এবং লিজে মাইটনার)

১৯২২ সালের আগস্ট মাসে মারি ক্যুরি সদ্য প্রতিষ্ঠিত ইন্টারন্যাশনাল কমিশন ফর ইন্টেলেকচুয়াল কোঅপারেশনের (লীগ অব ন্যাশন্সের প্রতিষ্ঠান) সদস্য হন। ১৯২৩ সালে তিনি পিয়েরের জীবনীর উপর “পিয়েরে ক্যুরি” শিরোনামে একটি গ্রন্থ লিখেন। ১৯২৫ সালে ক্যুরি ইন্সটিটিউট, ওয়ার্স এর ভিত্তি স্থাপন উপলক্ষে আয়োজিত অনুষ্ঠানে যোগ দিতে পোল্যান্ড যান। তাঁর দ্বিতীয়বারের মত আমেরিকা সফরে তিনি এই ইন্সটিটিউটের যন্ত্রপাতি সংগ্রহে সক্ষম হন। এটি ১৯৩২ সালে চালু হয় এবং তাঁর বোন ব্রোনিস্লাও এর পরিচালক হন। এধরণের কর্মকাণ্ড তাঁর গবেষণাকার্যে বিঘ্ন ঘটালেও তাঁর গবেষণার জন্য প্রয়োজনীয় যন্ত্রপাতির ব্যবস্থা করে। ১৯৩০ সালে তিনি আন্তর্জাতিক পারমাণবিক ওজন কমিটির সদস্য নির্বাচিত হন এবং মৃত্যুর আগ পর্যন্ত সেখানে কর্মরত ছিলেন।

সঠিক অনুচ্ছেদ শিরোনাম কোনটি?
titleA. যুদ্ধপরবর্তী সময়
titleB. প্রথম বিশ্বযুদ্ধ
titleC. প্রাথমিক জীবন
titleD. নোবেল পুরস্কার
উত্তর: titleA
প্রমত্ত পদ্মাতীরে হযরত শাহ মখদুম রূপোশ (রহ:) এর স্মৃতিধন্য পুণ্যতোয়াভূমি, রেশমনগরী ও দেশনন্দিত শিক্ষানগরী রাজশাহীর প্রাণকেন্দ্র জেলা স্টেডিয়াম সংলগ্ন শালবাগানস্থ মনোরম পরিবেশে প্রতিষ্ঠিত রাজশাহী শিক্ষা বোর্ড সরকারি মডেল স্কুল এন্ড কলেজ। গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের তত্ত্বাবধানে এবং রাজশাহী মাধ্যমিক ও উচ্চ মাধ্যমিক শিক্ষা বোর্ডের অর্থায়নে প্রতিষ্ঠিত ও পরিচালিত এক অনন্য শিক্ষালয়। ২০১০ সালে একাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় ছাত্র-ছাত্রী ভর্তির মাধ্যমে প্রতিষ্ঠানটি আনুষ্ঠানিকভাবে কার্যক্রম শুরু করে। বর্তমানে প্রতিষ্ঠানে প্রায় ২২০০ ছাত্রছাত্রী অধ্যয়নরত। 


সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. সহশিক্ষা কার্যক্রম
titleD. অনুষদ সুমহ
উত্তর: titleA
বিদ্যালয়ে দুটি আবাসিক হল রয়েছে। ছাত্রদের জন্য অগ্নিবীণা হল এবং ছাত্রীদের জন্য দোলনচাঁপা হল। বর্তমানে দশতলা বিশিষ্ট দুটি হল- বঙ্গবন্ধু শেখ মুজিবুর রহমান হল (ছাত্রদের জন্য) এবং বঙ্গমাতা শেখ ফজিলাতুন্নেছা মুজিব হল (ছাত্রীদের জন্য) নির্মাণাধীন রয়েছে। ২০১৮ সালে নির্মানাধীন হল দুটি চালু হওয়ার কথা থাকলেও এখন পর্যন্ত চালু না হওয়ায় শিক্ষার্থীরা তীব্র আবাসন সংকটে ভুগছে। 
সঠিক অনুচ্ছেদ শিরোনাম কোনটি?
titleA. নামকরণ
titleB. অবস্থান
titleC. আবাসিক হল
titleD. ইতিহাস
উত্তর: titleC
মতিন রহমান চলচ্চিত্রকার আজিজুর রহমানের সহকারী হিসেবে বাংলা চলচ্চিত্রে পদার্পণ করেন। আজিজুর রহমানের সহকারী হিসেবে তিনি অশিক্ষিত (১৯৭৮), মাটির ঘর (১৯৭৯), ছুটির ঘণ্টা (১৯৮০) এবং মহানগর (১৯৮১) চলচ্চিত্রে কাজ করেন। ১৯৮২ সালে নির্মিত লাল কাজল পরিচালক হিসেবে তার প্রথম চলচ্চিত্র। এরপর নির্মাণ করেন "চিৎকার", "স্বর্গ নরক", "স্নেহের বাঁধন", "জীবন ধারা"। ১৯৮৯ সালে পরিচালনা করেন পাকিস্তানের ইকবাল কাশ্মীরীর একটি গল্প থেকে অনুপ্রাণিত হয়ে সাংবাদিক ও চলচ্চিত্রকার আহমদ জামান চৌধুরীর লেখা কাহিনী নিয়ে "রাঙা ভাবী" এবং ময়মনসিংহ গীতিকার লোককাহিনী অবলম্বনে "বীরাঙ্গনা সখিনা"। ১৯৯২ সালে পরিচালনা করেন "অন্ধ বিশ্বাস"। এই ছায়াছবিতে তার যার সহকারী হিসেবে চলচ্চিত্রে আসা সেই আজিজুর রহমান তার সহকারী পরিচালক হিসেবে কাজ করেন। এই চলচ্চিত্র পরিচালনার জন্য তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন। পরবর্তীতে তিনি নির্মাণ করেন সালমান শাহ ও শাবনূর জুটিকে নিয়ে "তোমাকে চাই" (১৯৯৬), "মন মানে না", রিয়াজ, শাকিল খান ও শাবনূর অভিনীত "বিয়ের ফুল" (১৯৯৯) ও "নারীর মন" (২০০০), রিয়াজ, শাবনূর, ও ফেরদৌস আহমেদ অভিনীত "এ মন চায় যে...!" (২০০০), রিয়াজ ও শাবনূর অভিনীত "মাটির ফুল" (২০০৩) ও "মহব্বত জিন্দাবাদ"। ২০০৪ সালে রিয়াজ ও শ্রাবন্তিকে নিয়ে নির্মাণ করেন কমেডি ধাঁচের রং নাম্বার। ২০০৫ সালে নির্মাণ করেন জাতীয় কবি কাজী নজরুল ইসলাম রচিত গল্প অবলম্বনে রাক্ষুসী। এতে প্রধান চরিত্রে অভিনয় করেন রোজিনা ও ফেরদৌস আহমেদ। ২০০৮ সালে পরিচালনা করেন "তোমাকেই খুঁজছি"।

চলচ্চিত্র পরিচালনার পাশাপাশি তিনি চলচ্চিত্রে অভিনয়ও করেছেন। তিনি প্রথম আজিজুর রহমান পরিচালিত "অতিথি" চলচ্চিত্রে কাজী চরিত্রে অভিনয় করেন। এছাড়া তিনি তার নিজের পরিচালিত "স্নেহের বাঁধন" চলচ্চিত্রে শাবানার স্বামী চরিত্রে অভিনয় করেন। পরবর্তীতে তিনি নারীর মন ছায়াছবিতে শিক্ষক, বউ শাশুড়ীর যুদ্ধ ছায়াছবিতে ডাক্তার, ও রাক্ষুসী ছায়াছবিতে পূর্ণিমার বাবার চরিত্রে অভিনয় করেন। এছাড়া তিনি দিলশাদুল হক শিমুল পরিচালিত "লিডার" চলচ্চিত্রে খল চরিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. শিক্ষকতা ও লেখালেখি
titleB. চলচ্চিত্র জীবন
titleC. ব্যক্তিগত জীবন
titleD. প্রাথমিক জীবন
উত্তর: titleB
নাসিরনগর উপজেলার প্রায় ৭১% লোক কৃষিজীবি। উপজেলার প্রধান প্রধান ফসলের মধ্যে ধান, গম, পাট, সরিষা, আলু ও ডাল। এ উপজেলার লোকজন নদী, পুকুর ও নলকূপ এর পানি গৃহস্থালির কাজে ব্যবহার করেন। উপজেলার প্রত্যন্ত অঞ্চলের অনেক ছেলেমেয়ে শিক্ষার আলো হতে বঞ্চিত। হাওড় বেষ্টিত উপজেলা হওয়ায় সারা বছর কাজ করার সুযোগ থাকে না। কেবল রবি/ইরি মৌসুমে কাজের সুযোগ থাকে। তাছাড়া এ উপজেলার বেশীর ভাগ জমি এক ফসলী। এ উপজেলার বেশীর ভাগ মানুষের অর্থনীতির সার্বিক অবস্থা ভাল নয়। এ উপজেলার অনেক লোক দারিদ্রসীমার নিচে বাস করেন। তবে এ উপজেলার মানুষ খুবই পরিশ্রমী ও কর্মঠ হিসেবে পরিচিত লাভ করেছে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ভাষা ও সংস্কৃতি
titleC. প্রশাসনিক এলাকা
titleD. শিক্ষা ব্যবস্থা
উত্তর: titleA
দ্রুত যুদ্ধের ক্ষতিপূরণ নিয়ে মোগলদের সঙ্গে অহমীয়দের বিরোধ বাধে। রাজা জয়দববাজ ক্ষতিপূরণের প্রথম কিস্তি পরিশোধ করেন। কিন্তু মীর জুমলা আসাম থেকে সৈন্য প্রত্যাহার করা মাত্র অহমীয়রা ক্ষতিপূরণ স্থগিত করে দেয়। জয়দববাজের উত্তরসূরি চক্রধাবাজ সিং নীতিগতভাবে ছিলেন যে কোনো ধরনের ক্ষতিপূরণ প্রদানের বিপক্ষে।

সঠিক অনুচ্ছেদ শিরোনাম কোনটি?
titleA. ক্ষতিপূরণে আপত্তি
titleB. সেনাবাহিনীর বর্ণনা
titleC. অভিযানে জয়
titleD. অভিযান
উত্তর: titleA
হুমায়ূন রশীদ চাকুরি থেকে অবসর নিয়ে জাতীয় পার্টিতে যোগ দেন। এ সময় পররাষ্ট্রমন্ত্রী ছিলেন। ১৯৯৬ সালে বাংলাদেশ আওয়ামী লীগ যোগ দিয়ে উপদেষ্টামন্ডলীর সদস্য নির্বাচিত হন। তিনি সিলেট-১ (সদর-কোম্পানীগঞ্জ) ও সুনামগঞ্জ-৩ (জগন্নাথপুর-দক্ষিণ সুনামগঞ্জ) আসন থেকে ১৯৮৬ সালের তৃতীয় জাতীয় সংসদ নির্বাচনে জাতীয় পার্টির হয়ে প্রথম সদস্য সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে জাতীয় পার্টির হয়ে ও জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগের হয়ে সিলেট-১ আসন থেকে সংসদ সদস্য নির্বাচিত হন। ১৪ জুলাই ১৯৯৬ সালে তিনি জাতীয় সংসদের স্পিকার নির্বাচিত হয়ে আমৃত্যু এ পদে বহাল ছিলেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. মৃত্যু
titleC. সম্মাননা
titleD. স্বাধীনতা যুদ্ধে অংশগ্রহণ
উত্তর: titleA
২০০৬ এবং ২০০১ সালের বিধানসভা নির্বাচনে, তৃণমূল কংগ্রেসের আশিষ ব্যানার্জী রামপুরহাট বিধানসভা কেন্দ্র থেকে জয়ী হন ২০০৬ সালে ফরওয়ার্ড ব্লকের নীরদ বরণ মণ্ডল এবং ২০০১ সালে ফরওয়ার্ড ব্লকের মহ. হান্নানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের মহ. হান্নান ১৯৯৬ সালে বিজেপির সত্যেন্দ্রনাথ দাসকে পরাজিত করেন। ফরওয়ার্ড ব্লকের শশাঙ্ক মন্ডল ১৯৯১ সালে বিজেপির সত্যেন্দ্রনাথ দাসকে, ১৯৮৭ সালে কংগ্রেসের আশিষ ব্যানার্জীকে, ১৯৮২ সালে কংগ্রেসের আনন্দ গোপাল রায়কে এবং ১৯৭৭ সালে জনতা পার্টির তাপস কুমার মুখোপাধ্যায়কে পরাজিত করেন।

সঠিক অনুচ্ছেদ শিরোনাম কোনটি?
titleA. ২০১১
titleB. ১৯৭৭-২০০৬
titleC. নির্বাচনী ফলাফল
titleD. ২০১৬
উত্তর: titleB
২০১৫ সালের অক্টোবরে সাদাফ তাহিরিয়ান নিজের মাথায় স্কার্ফ পড়তে বাধ্য হওয়ার প্রতিবাদে ইনস্টাগ্রাম ও ফেসবুকে নিজের উন্মোচিত ছবি পোস্ট করেছিলেন এবং বলেছিলেন যে তিনি "ইরানের নোংরা সিনেমা" সম্পর্কে বক্তব্য দেবেন। তিনি তার ইনস্টাগ্রাম অ্যাকাউন্টে ভিডিও পোস্ট করেছেন, তিনি বলেছিলেন যে তিনি নিকটতম দেশ দুবাইয়ের জন্য দেশ ছেড়ে চলে গিয়েছিলেন এবং তার অ্যাকাউন্ট হ্যাক হয়নি।

১৯৭৯ সালে, ইরানের আইন ইসলামী প্রজাতন্ত্র প্রতিষ্ঠার পর থেকে মহিলাদের জন্য হিজাবকে বাধ্যতামূলক বলে মনে করে। তাহেরিয়ানের এই কাজের প্রতিক্রিয়া হিসাবে, সংস্কৃতি ও ইসলামিক নির্দেশিকা মন্ত্রক তাকে 'অনৈতিক' বলে নিন্দা করেছেন, তাকে অভিনয় করার থেকে নিষিদ্ধ করেছিলেন এবং তাদের চিরাচরিত মাথার স্কার্ফ তাহিরিয়ানের ছবিগুলিতে ফটোশপ করে দেওয়া হয়।

সঠিক অনুচ্ছেদ শিরোনাম কোনটি?
titleA. মডেলিং
titleB. আরবিক হিজাব ও তিনি
titleC. অভিনয়
titleD. কর্মজীবন
উত্তর: titleB
অতিরিক্ত পরিবেশগত বা পেশাগত প্রকাশক পর্যবেক্ষণ করতে, হাসপাতালে ভর্তি ভুক্তভোগীদের মধ্যে বিষ নির্ণয়ের বিষয়টি নিশ্চিত করতে, বা মারাত্মক ওভারডোজ সন্দেহজনক ক্ষেত্রে তদন্ত করতে সেলেনিয়াম রক্ত, প্লাজমা, সিরাম বা মূত্রের সাথে পরিমাপ করা যেতে পারে। কিছু বিশ্লেষণী কৌশল উপাদানটির অজৈব রূপগুলো থেকে জৈবকে আলাদা করতে সক্ষম। সেলেনিয়ামের জৈব এবং অজৈব উভয় রূপই প্রস্রাবের অবসান ঘটার আগে দেহে মনোসাক্যারিড কনজুগ্যাটস (সেলেনোশুগ্যার) এ রূপান্তরিত হয়। সেলেনোথিয়নিনের দৈনিক মৌখিক ডোজ গ্রহণকারী ক্যান্সার রোগীরা খুব উচ্চ প্লাজমা এবং মূত্রের সেলেনিয়াম ঘনত্ব অর্জন করতে পারে।

সঠিক অনুচ্ছেদ শিরোনাম কোনটি?
titleA. সৌর কোষ
titleB. জৈবিক তরল সনাক্তকরণ
titleC. গ্লাস উৎপাদন
titleD. বিষাক্ততা
উত্তর: titleB
অ্যালবামে প্রয়োজন অনুসারে কম না বেশি ট্রাক থাকতে পারে, যুক্তরাজ্য অ্যালবাম তালিকা এর মানদন্ড অনুসারে ৪টি গান বা ২৫ মিনিটের বেশি চললে তাকে অ্যালবাম বলা যাবে। কখন ছোট অ্যালবামকে “ক্ষুদ্র অ্যালবাম” বা  ইপি বলে। মাইক ওল্ডফিল্ডের "টাবুলার বলস", "অ্যামারক", "হারজিস্ট রিজ" অ্যালবামগুলো তে ৪টি গানেরও কম ছিল। অইভাবে শিল্পির প্রতি কোন নিয়ম নেই যেমন পাইনহেড গানপাউডার তাদের ৩০ মিনিটের নিচের প্রকাশকে অ্যালবাম হিসেবে মনে করে।

যদি একটি অ্যালবামের ব্যাপ্তি অনেক লম্বা হয় এবং গ্রামোফোনের একটি রেকর্ডে না ধরে তবে দুটি রেকর্ডে দ্বি অ্যালবাম হিসেবে প্রকাশ করা যেতে পারে,যেখানে দুটি দীর্ঘ সময়ের ভিনাইল রেকর্ড বা সিডি একটি প্রচ্ছদে অথবা ত্রি অ্যালবাম তিনটি দীর্ঘ সময়ের ভিনাইল রেকর্ড বা সিডি ধারণ করে। লিপির শিল্পির যদি ব্যাপক পরিচিতি না থাকলে, সুন্দর নকশার একটি বক্সে অনেকগুলো সিডিতে পুনঃপ্রকাশ করতে পারে অথবা পুর্বের অপ্রকাশিত লিপির সংকলনও একসাথে পুনঃপ্রকাশ করতে পারে। অনেকে একসাথে ৩টির বেশি সিডি বা দীর্ঘ সময়ের ভিনাইল রেকর্ডে নতুন লিপি প্রকাশ করে যা অ্যালবাম হিসেবেই গন্য হবে। 

সঠিক অনুচ্ছেদ শিরোনাম কোনটি?
titleA. বাড়তি ট্রাক
titleB. সিডি
titleC. ইতিহাস
titleD. ব্যাপ্তি
উত্তর: titleD
নোটটির নতুন সংস্করণে রথের সাথে হাম্পির চিত্র রয়েছে যা দেশের সাংস্কৃতিক ঐতিহ্যকে চিত্রিত করে। নোটটির জমিন ফ্লুরোসেন্ট নীল রঙের সাজানো। নোটটিতে অন্যান্য নকশার প্রান্তিক বা বিপরীত উভয়দিকেই জ্যামিতিক নিদর্শনগুলি সামগ্রিক রঙের স্কিমের সাথে প্রান্তিককরণ করা হয়েছে। ব্যাংক নোটটির মাত্রা ১৩৫ মিমি × ৬৬ মিমি।

সঠিক অনুচ্ছেদ শিরোনাম কোনটি?
titleA. নকশা
titleB. মহাত্মা গান্ধী নতুন সিরিজ
titleC. ভাষা
titleD. মহাত্মা গান্ধী সিরিজ
উত্তর: titleA
হুগলী মাদ্রাসায় পড়ার সময় তিনি হুগলী মাদ্রাসার ব্রিটিশ শিক্ষকদের সংস্পর্শে আসেন এবং পরীক্ষায় কৃতিত্ত্বের সাথে পাশ করেন। ১৮৬৭ সালে তিনি কলকাতা বিশ্ববিদ্যালয় থেকে আসামান্য কৃতিত্ব সহকারে স্নাতক ডিগ্রী লাভ করেন। ১৮৬৮ সালে অনার্স সহ ইতিহাসে এম.এ পাস করেন। ১৮৬৯ সালে এলএলবি শেষ করার পর তিনি সরকারি বৃত্তি নিয়ে তিনি লন্ডন যান। তার পরিবার একজন মৌলভিকে গৃহশিক্ষক নিয়োজিত করে, যিনি তাকে কুরআন, আরবি ও ফারসি শিক্ষা দিতেন। পরবর্তীসময়ে গৃহের বাইরে তিনি অধিকতর উচ্চ পর্যায়ে আরবি ভাষা শেখেন।

সঠিক অনুচ্ছেদ শিরোনাম কোনটি?
titleA. জন্ম
titleB. মৃত্যু
titleC. অবদান
titleD. শিক্ষাজীবন
উত্তর: titleD
আবু বকরের খিলাফতকালে উমাইর ইবনে ওয়াহাব সকল গুরুত্বপূর্ণ কাজে খলীফাকে সহযোগিতা করেন। হযরত উমারের খিলাফতকালে আমর ইবনুল আস মিসর অভিযান পরিচালনা করেন।

মিশর অভিযানের ইসকান্দারিয়া বিজয়ে যখন তার বিলম্ব ঘটছিল তখন হযরত উমার আমর ইবনুল আস সাহায্যার্থে মদীনা থেকে চারজন সেনা কমান্ডারের নেতৃত্বে ১০ হাজার সৈন্য পাঠান। এই চার কমান্ডারের একজন ছিলেন হযরত "উমাইর ইবনে ওয়াহাব" ।

সঠিক অনুচ্ছেদ শিরোনাম কোনটি?
titleA. ইসলাম গ্রহণ
titleB. মৃত্যু
titleC. ইসলাম পূর্ব জীবন
titleD. খিলাফতের আমলে
উত্তর: titleD
১৯৯৬ সালে জুয়েলকে গিটারিস্ট হিসেবে এবং বুলবুলকে কণ্ঠশিল্পী হিসেবে নিয়ে জিয়াউর রহমান শিরোনামহীন গঠন করেন। প্রথমদিকে তারা বিশ্ববিদ্যালয় আঙিনা এবং কাছাকাছি জনাকীর্ণ স্থানে পরিবেশন করতেন। পরবর্তীতে তারা বিশ্ববিদ্যালয় আঙিনাতে সরাসরি মঞ্চ পরিবেশনা শুরু করেন যার ফলে তাদের বাদ্যযন্ত্রেও কিছু যরিবর্তন আসে। সে সময়ই তারা তাদের পরিবেশনায় প্লাগ্ড গিটার, সারোদ ও ড্রামের ব্যবহার শুরু করেন। মঞ্চে পরিবেশন করা তাদের সব গানই তাদের নিজেদের লেখা ছিলো সুতরাং সেসময় সেগুলো শ্রুতাদের কাছে নতুন ছিলো। তাদের ভিন্নধর্মী সঙ্গীতের ধারা ও গানের কথা সেসময় তাদের খ্যাতি অর্জনে সহায়তা করে।

২০০২ সালে তানযীর তুহীন শিরোনামহীনের প্রধান ভোকাল হিসেবে যোগদান করেন। তুহীন বুয়েটে অধ্যয়নরত অবস্থায় জিয়ার সহপাঠী ছিলেন। ২০০৩ সালে ফারহান এবং তুষারকে যোগদান করেন। ফারহান সারদ ও দোতারা বাজাতেন এবং তুষার গিটার বাজাতেন। একই সময়ে শাফিন ডা্রম বাদক হিসেবে যোগদান করেন। দিয়াত খান গিটার বাদক হিসেবে এবং রাসেল কবীর কিবোর্ডিস্ট হিসেবে যথাক্রমে ২০০৯ এবং ২০১০ সালে যোগদান করেন। সর্বশেষ ২০১৭ সালে প্রধান ভোকাল তানযির তুহিন অন্তর্দ্বন্দ্বে ব্যান্ড ত্যাগ করেন এবং শেখ ইশতিয়াক নতুন ভোকাল হিসেবে যোগ দেন।

সঠিক অনুচ্ছেদ শিরোনাম কোনটি?
titleA. অ্যানড্রয়েড অ্যাপ্লিকেশন
titleB. ১৯৯৬: প্রারম্ভিক বছর
titleC. গঠন
titleD. নামকরণ
উত্তর: titleC
শঙ্কু মহারাজের জন্ম ১৯৩১ খ্রিস্টাব্দের ৭ই মার্চ অধুনা বাংলাদেশের বরিশালে। পিতার নাম হরিপদ ঘোষদস্তিদার। বাল্যকালে তাঁর পড়াশোনা শুরু স্থানীয় ব্রজমোহন স্কুলে ও ব্রজমোহন কলেজে
দেশবিভাগের পর কলকাতায় চলে আসেন এবং কলকাতার বঙ্গবাসী কলেজ থেকে স্নাতক হন। এরপর কলকাতার এক সওদাগিরি অফিসে চাকরি নেন। তারপরে ১৯৬০ খ্রিস্টাব্দ থেকে ১৯৮৮ খ্রিস্টাব্দ পর্যন্ত সরকারি অফিসে কাজ করেন। কিন্তু তিনি ব্যক্তিগত জীবনে পর্বতারোহী ছিলেন।বহুবার হিমালয় অভিযানে গেছেন। ট্রেকিংএ বেরিয়ে পড়তেন। ১৯৯০ খ্রিস্টাব্দ হতে ১৯৯৬ খ্রিস্টাব্দ পর্যন্ত তিনি পশ্চিমবঙ্গ ভ্রমণ উন্নয়ন নিগমের মনোনীত সদস্য ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. সাহিত্যকর্ম
titleC. রচনাসম্ভার
titleD. জন্ম ও শিক্ষা জীবন
উত্তর: titleD
বিভিন্ন অনুষ্ঠানে আনন্দ পেতে মনের ভাব হাসিখুশি রাখতে মিথামফেটিন অপব্যবহার করা হয়। এটি যৌন মিলনের সময় বাড়াতে পারে বলে মিলনের আগে ব্যবহৃত হয়। এই ধরনের ব্যবহার শরীরের জন্য খুব ক্ষতিকারক। প্রতিক্রিয়া হিসেবে দিনের বেলা প্রচুর ঘুম পেতে পারে। এই ধরনের ব্যবহার মধ্য আমেরিকার শহর- যেমন সান ফ্রান্সিস্কো এবং নিউ ইয়রকে বেশি ঘটে।

সঠিক অনুচ্ছেদ শিরোনাম কোনটি?
titleA. চিকিত্সা এবং ব্যবস্থাপনা
titleB. আনন্দদায়ক দ্রব্য হিসেবে
titleC. ব্যবহার
titleD. আসক্তি
উত্তর: titleB
লুৎফর রহমানের শিক্ষাজীবন শুরু হয় নিজ গ্রাম হাজিপুরের নিম্ন মাধ্যমিক বিদ্যালয়ে। সেখান থেকে প্রাথমিক শিক্ষা শেষে তিনি মাগুরা শহরের মাগুরা উচ্চ ইংরেজি বিদ্যালয়ে (বর্তমান মাগুরা সরকারি বালক উচ্চ বিদ্যালয়) ভর্তি হন এবং ১৯১৫ সালে প্রবেশিকা পাস করেন। এরপর উচ্চ শিক্ষার জন্য তিনি কলকাতায় যান, হুগলী মহসিন কলেজে উচ্চ মাধ্যমিক শ্রেণীতে ভর্তি হন। কলকাতায় টেলর হোস্টেলে থাকাকালীন তিনি সাহিত্যচর্চায় মনোযোগী হয়ে ওঠেন। ফলে প্রাতিষ্ঠানিক শিক্ষার প্রতি তার আগ্রহ কমতে থাকে এবং এফএ পরীক্ষায় তিনি উত্তীর্ণ হতে পারেন নি। পরবর্তীকালে ১৯২১ সালে কৃষ্ণনগর হোমিওপ্যাথিক কলেজ থেকে এইচএম-বি ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. চিন্তাধারা ও আদর্শ
titleB. প্রাথমিক জীবন
titleC. শিক্ষা
titleD. সাহিত্যকর্ম
উত্তর: titleC
নার্ভ এজেন্ট স্নায়ুতন্ত্রকে আক্রমণ করে। এ ধরনের সমস্ত এজেন্ট একই ভাবে কাজ করে। এরা এসিটাইলকোলিনস্টেরেস এনজাইমকে বাধাপ্রদান করে কোলিনারজিক সঙ্কট তৈরি করে, যা পেশীর সংকোচন নিয়ন্ত্রণকারী স্নায়ুর সিন্যাপসিসের মধ্যে এসিটাইলকোলিন এর ভাঙ্গনের জন্য দায়ী। এসিটাইলকোলিন এজেন্টটি না ভাঙলে, পেশীগুলি শিথিল হতে পারে না এবং কার্যকরভাবে পক্ষাঘাতগ্রস্ত হয়ে পড়ে। এর মধ্যে হৃদপেশী এবং শ্বাসের জন্য ব্যবহৃত পেশীও অন্তর্ভুক্ত। এই কারণে, বিষক্রিয়ার প্রথম লক্ষণ সাধারণত কয়েক সেকেন্ডের মধ্যে দেখা দেয় এবং কয়েক মিনিটের মধ্যে শ্বাসকষ্ট বা কার্ডিয়াক অ্যারেস্টের মাধ্যমে মৃত্যু ঘটতে পারে। 

নার্ভ এজেন্টের সংস্পর্শে আসার প্রাথমিক লক্ষণগুলো হচ্ছে নাক দিয়ে পানি পড়া, বুক ভারী হয়ে আসা এবং চোখের তারার সংকোচন। এরপর দ্রুতই আক্রান্ত ব্যক্তির শ্বাসকষ্ট, বমিভাব ও মুখ থেকে লালা ঝড়তে থাকে। আক্রান্ত ব্যক্তি শরীরের উপর নিয়ন্ত্রণ হারানোর সাথে সাথে অনৈচ্ছিক লালা ঝরা, অশ্রু ঝরা, মূত্রত্যাগ, মলত্যাগ, পরিপাক তন্ত্রের যন্ত্রণা ও বমি হতে থাকে। চোখ ও/বা ফুস্ফুসে ফোস্কা এবং জ্বালা হতে পারে। এই পর্যায়ের পরে মায়োক্লনিক জার্ক (মাংসপেশির ঝাঁকুনি) ও তারপর স্ট্যাটাস এপিলেপ্টিকাস-সদৃশ মৃগী খিঁচুনি হতে পারে। এরপর শ্বসনতন্ত্রের সম্পূর্ণ অবনতির ফলে মৃত্যু ঘটে, যা খুব সম্ভবত মধ্যচ্ছদার নিউরোমাস্কুলার জাংশনে অতিরিক্ত প্রান্তীয় কার্যক্রমের ফলে হয়। 

নার্ভ এজেন্টের প্রভাব দীর্ঘস্থায়ী হয় এবং এর নিরবিচ্ছিন্ন সংস্পর্শের ফলে বাড়তে থাকে। নার্ভ এজেন্টের থেকে বেঁচে ফেরা ব্যক্তিদের প্রায় সবাই দীর্ঘমেয়াদী স্নায়বিক ত্রুটি ও সংশ্লিষ্ট মানসিক প্রভাব ভোগ করেন। আক্রান্ত হবার অন্তত ২-৩ বছর পর্যন্ত টিকে থাকা লক্ষণগুলোর মধ্যে ঝাপসা দৃষ্টি, ক্লান্তভাব, স্মৃতিশক্তি হ্রাস, কর্কশ স্বর, বুক ধড়ফড় করা, নিদ্রাহীনতা, কাঁধের জড়তা ও চোখের ক্লান্তি অন্তর্ভুক্ত। নার্ভ এজেন্ট দ্বারা আক্রান্ত ব্যক্তিদের মধ্যে দীর্ঘমেয়াদী সিরাম ও লোহিত রক্তকণিকার এসিটাইলকোলিনেসটিরেসের পরিমাণ স্বাভাবিকের তুলনায় উল্লেখযোগ্যভাবে কম থাকে এবং অন্যান্য সমস্যা যত খারাপ হয় এর পরিমাণ ততই কম থাকে। 

সঠিক অনুচ্ছেদ শিরোনাম কোনটি?
titleA. গ্যাসীয় নার্ভ এজেন্ট সনাক্তকরণ
titleB. কীটনাশক
titleC. ফ্যুরিয়ার রুপান্তর অবলোহিত বর্ণালীবীক্ষণ
titleD. জৈবিক প্রভাব
উত্তর: titleD
দেহ ও মাথার সাপোর্ট এবং আরামের জন্য বালিশ তৈরী করা হয়। তিন প্রকার বালিশ আছে যেমন, বিছানার বালিশ, অর্থোপেডিক বালিশ এবং নকশা করা  বালিশ,এবং কিছু কাজের দিক থেকে এদের মাঝামাঝি। বালিশের সঠিক আকার বিছানার উপর নির্ভর করে। প্রমাণ আকারের চেয়ে বড় বালিশ কুইন এবং কিং সাইজ বিছানার জন্য ব্যবহৃত হয়।

বিছানার বালিশ নির্বাচন কিছু পরিমানে নির্ভর করে শোবার অবস্থানের উপরঃ প্রস্তুতকারি মুখ নিচে দিয়ে ঘুমানোর জন্য পাতলা ও নরম বালিশ,পিঠ দিয়ে ঘুমানোর জন্য মধ্যম সাপোর্ট এবং পাশ ফিরে ঘুমানোর জন্য মোটা ও শক্ত বালিশ সুপারিশ করে।

সঠিক অনুচ্ছেদ শিরোনাম কোনটি?
titleA. বিছানা
titleB. প্রকারভেদ
titleC. আবির্ভাব
titleD. গঠন এবং অংশসমূহ
উত্তর: titleB
ছবিটির পরিচালক আমজাদ হোসেন ঢাকা ক্লাবের একটি নির্জন রুমে এক মাস টানা কাজ করে স্ক্রিপ্ট রেডি করেছিলেন। ঢাকার অনেক সাংবাদিকদের সামনে মানিকগঞ্জের নদীর পাড়ে প্রথম দিন শুটিং হয়েছিল। আমজাদ হোসেন স্পটটি এমনভাবে তৈরি করেছিলেন যে একটি ভাঙাচোরা বাড়ি, পাশে বাঁশঝাড়। বাড়িটির চালে বাঁশের আগা বাতাস হলেই বাড়ি খায়। সেখানে অভাগিনী বেশে শাবানা বাস করবেন। কিন্তু শাবানা যখন শট দিচ্ছিলেন তখন তার পড়নে ইস্ত্রি করা শাড়ি ছিল যা একেবারে ভিখারি গোছের চরিত্রের সঙ্গে মানাচ্ছিলনা। তারপর মানিকগঞ্জের এক গরিব মহিলার একটি শাড়ি জোগাড় করে শুটিংটি করতে হয়েছিল।


সঠিক অনুচ্ছেদ শিরোনাম কোনটি?
titleA. আন্তর্জাতিক সম্মননা
titleB. জাতীয় চলচ্চিত্র পুরস্কার
titleC. সংগীত
titleD. নির্মাণ ইতিহাস
উত্তর: titleD
সফরের তৃতীয় খেলাটি আরেকটি প্রাদেশিক দলের বিপক্ষে হয়। এবার তার অকল্যান্ডের মুখোমুখি হয়। টসে জয় পেয়ে বাংলাদেশ ব্যাট করার সিদ্ধান্ত নেয়। উদ্বোধনী ব্যাটসম্যান তামিম ইকবালের সেঞ্চুরি ছাড়া অন্য কোন ব্যাটসম্যানই প্রকৃতপক্ষে ব্যাটিং অনুশীলন করার সুযোগ পাননি। জবাবে অকল্যান্ড বাংলাদেশের ২৪২ রানকে খুব সহজেই টপকে যায়। রিচার্ড জোন্স দলের সর্বোচ্চ অপরাজিত ৮৫ রান এবং অন্য ব্যাটসম্যানেরা তাদের ইনিংসে কমপক্ষে একটি ছক্কা হাঁকিয়েছিলেন।

সঠিক অনুচ্ছেদ শিরোনাম কোনটি?
titleA. অকল্যান্ড
titleB. ২য় ওডিআই
titleC. নিউজিল্যান্ড ক্রিকেট দল
titleD. ২য় টেস্ট
উত্তর: titleA
শিলচর থেকে ২০ কিলোমিটার দূরত্বে উধারবন্দের কাছে খাসপুর নামে ডিমাসা-কাছাড়ি রাজাদের একটি বিরাট ঐতিহাসিক এবং গুরুত্বপূর্ণ রাজধানী গড়ে উঠেছিল। যার নির্মাণ ১৬৯০ খ্রিষ্টাব্দ মধ্যে হয়েছিল। এখানকার প্রধান দর্শনীয় বস্তুগুলি হলো সিংহদ্বার, সূর্যদ্বার এবং প্রাচীন রাজাদের মন্দির, যা পর্যটকদের অন্যতম আকর্ষন। মূল প্রাসাদটি বর্তমানে প্রায় অস্তিত্বহীন হলেও এর সংলগ্ন প্রধান প্রবেশদ্বার, সূর্যদ্বার ও অভ্যন্তরস্থ দেবালয়টি অক্ষত আছে। প্রবেশপথে হস্তীমূর্তিখচিত সুন্দর শিল্পনিদর্শন রয়েছে।

সঠিক অনুচ্ছেদ শিরোনাম কোনটি?
titleA. জনতত্ত্ব
titleB. পরিবহন
titleC. খাসপুর রাজবাড়ি
titleD. রেলপথ
উত্তর: titleC
আবুধাবি-শেখ খলিফা বিন যায়েদ আল-নাহিয়ান

দুবাই-শেখ মোহাম্মদ বিন রশিদ আল-মাকতুম

শারজাহ-শেখ সুলতান বিন মোহাম্মদ আল-কাশিমি

আজমান-শেখ হুমাইদ বিন রশিদ আল-নুয়াইমি

ফুজাইরাহ-শেখ মোহাম্মদ বিন হামাদ বিন মোহাম্মদ আশ-শারকি

রাস আল খাইমাহ-শেখ সৌদ বিন শাকর আল-কাশিমি

উম্ম আল কোয়াইন-শেখ সৌদ বিন রশিদ আল-মু'আল্লা

সঠিক অনুচ্ছেদ শিরোনাম কোনটি?
titleA. পরিবহণ
titleB. আমির
titleC. বুর্জ খলিফা
titleD. আমিরাতসমূহ
উত্তর: titleB
সম্ভাব্য জৈবিক ক্রিয়াকলাপের জন্য ফল, বীজ এবং পাতায় উপস্থিত পলিফেনল ফাইটোকেমিক্যালসের অস্তিত্ব অনুসন্ধান করা হচ্ছে।

ব্ল্যাককারেন্ট শাঁসে প্রধান অ্যান্থোসায়ানিনগুলি হলো ডেলফিনিডিন -৩-০-গ্লুকোসাইড, ডেলফিনিডিন -৩-০-রুটিনোসাইড, সায়ানিডিন -৩-০-গ্লুকোসাইড, এবং সায়ানিডিন -৩-০-রুটিনোসাইড, যা অন্যান্য এখনও অজানা পলিফোনলের মধ্যে রস ঘন করে রাখে।

ব্ল্যাককারেন্ট বীজ তেল ভিটামিন ই এবং অসম্পৃক্ত ফ্যাটি অ্যাসিড, আলফা-লিনোলেনিক অ্যাসিড এবং গামা-লিনোলেনিক অ্যাসিড সমৃদ্ধ।

সঠিক অনুচ্ছেদ শিরোনাম কোনটি?
titleA. ফাইটোকেমিক্যালস
titleB. অন্যান্য ব্যবহার
titleC. ছাঁটাই
titleD. রন্ধনসম্পর্কীয় ব্যবহার
উত্তর: titleA
বস্তার আদতে মুলনিবাসী জনজাতি অধ্যুষিত এবং মোট জনসংখ্যার প্রায় ৭০% উপজাতীয় মানুষজন রয়েছেন, যা ছত্তিশগড়ের মোট আদিবাসী জনসংখ্যার ২৬.৭৬%। বস্তার অঞ্চলের প্রধান গোষ্ঠীগুলি হলো গোন্দ, আভুজ মারিয়া, ভাতরা ভাতরা ইত্যাদি এবং বিভিন্ন সাবকাশ্ত গুলি হল স্যান ভতরা, পিত ভাতরা, আম্নিত ভাতরা, হাল্বা, ধুরভা, মুরিয়া, এবং বিসন হর্ন মারিয়া ইত্যাদি। বস্তারের গোন্দ উপজাতি ভারতের সবচেয়ে বিখ্যাত উপজাতিগুলির একটি, তাদের অনন্য ঘোতুল ব্যবস্থার জন্য পরিচিত। জনসংখ্যার দিক দিয়ে গোন্দরা কেন্দ্রীয় ভারতের বৃহত্তম উপজাতীয় গ্রুপ।

বস্তার অঞ্চলের উপজাতিরা বিশ্বব্যাপী তাদের অনন্য এবং স্বতন্ত্র উপজাতীয় সংস্কৃতি এবং ঐতিহ্যের জন্য পরিচিত। বস্তারের প্রতিটি উপজাতীয় গ্রুপের নিজস্ব স্বতন্ত্র সংস্কৃতি রয়েছে এবং তাদের নিজস্ব অনন্য প্রথাগত জীবনশৈলী উপভোগ করে। প্রতিটি উপজাতি নিজস্ব উপভাষায় বিকশিত হয়েছে এবং তাদের পোশাক, খাদ্যাভ্যাস, কাস্টমস, ঐতিহ্য এবং এমনকি ঈশ্বর ও দেবী বিভিন্ন ফর্ম পূজা মধ্যে একে অপরের থেকে পৃথক।

বিপুল সংখ্যক বস্তার উপজাতি এখনও গভীর বনে বসবাস করে এবং তাদের নিজস্ব সংস্কৃতির সুরক্ষার জন্য বহিরাগতদের সাথে মেলামেশা করে না। বস্তার উপজাতিরা তাদের রঙিন উত্সব এবং কলা ও কারুশিল্পের জন্য পরিচিত। বস্তারের দশেরা এই অঞ্চলের সবচেয়ে বিখ্যাত উৎসব। বস্তারের উপজাতিরা ধাতু দ্বারা আদিবাসী দেবদেবীর মূর্তি নির্মাণ, বুদ্ধিবৃত্তিক প্রাণী, তেলের আলো, কার্ট এবং পশুপাখি নির্মাণে দক্ষতা অর্জন করেছে।

সঠিক অনুচ্ছেদ শিরোনাম কোনটি?
titleA. কৃষি
titleB. শ্রমিক
titleC. জীবিকা নির্বাহ
titleD. বস্তারের জনজাতিরা
উত্তর: titleD
'বনলতা সেন' কবিতাটি সম্ভবত বিংশ শতাব্দীর সর্বাধিক পঠিত বাংলা কবিতাগুলোর একটি। জীবনানন্দের বিরুদ্ধে দুর্বোধ্যতার অভিযোগ উত্থাপিত হওয়ার বেশ আগেই কবিতাটি প্রকাশিত হয়েছিল। অথচ শেষ দিককার কবিতায় যে দুর্গম সান্ধ্যভাষা পরিলক্ষিত হয় এ কবিতায়ও তা অনুপস্থিত নয়। কিন্তু এমনই এক দুর্মর রোমান্টিকতা কবিতাটির অবয়বে পরিব্যাপ্ত যা পাঠককে সহজে আচ্ছন্ন করে; ফলে কবিতাটির আন্তর্ভাষ্য নিয়ে চিন্তার প্রণোদনা পাঠকের হৃদয়ে সহজে প্রশ্রয় লাভ করে না। সাধারণ পাঠকের কাছে এটি নিছকই একটি প্রেমের কবিতা হিসেবে সমাদৃত হয়েছে; অথচ এর মর্মমূলে রয়েছে সুগভীর ঐতিহাসিকতা।

সঠিক অনুচ্ছেদ শিরোনাম কোনটি?
titleA. অর্থক্রম
titleB. অনুবাদ
titleC. এলান পো'র টু হেলেন এর সঙ্গে সাযুজ্য
titleD. সাহিত্যালোচনা
উত্তর: titleD
স্বাগতিক দেশ ইংল্যান্ড স্বয়ংক্রিয়ভাবে এ প্রতিযোগিতায় খেলার যোগ্যতা অর্জন করে। তারা ৩০ সেপ্টেম্বর, ২০১৫ তারিখে ওডিআই র‌্যাঙ্কিংয়ের শীর্ষস্থানীয় অপর সাতটি দলের সাথে খেলে।

২৫ এপ্রিল, ২০১৭ তারিখ বা তার পূর্বে অংশগ্রহণকারী আট দলের ১৫-সদস্যের তালিকা ঘোষণার কথা থাকে। ২৫ মে, ২০১৭ তারিখের পূর্বে দলগুলো তাদের মূল খেলোয়াড়দের পরিবর্তে দলে পরিবর্তন আনতে পারবে। ঐ তারিখের পর শুধুমাত্র চিকিৎসাজনিত কারণে ও অনুমোদনসাপেক্ষে পরিবর্তন ঘটানো যেতে পারে। ২৫ এপ্রিল সর্বশেষ তারিখে ভারত কারিগরী কারণে তাদের দল ঘোষণা করতে ব্যর্থ হয়। ভারতীয় ক্রিকেট নিয়ন্ত্রণ বোর্ড (বিসিসিআই) ২৭ এপ্রিল, ২০১৭ তারিখে আইসিসি পরিচালনা পরিষদের সভার পর তাদের দল ঘোষণার কথা জানায়। ৪ মে, ২০১৭ তারিখেও দল ঘোষণা না করায় প্রশাসকদের পরিষদ দ্রুত বিসিসিআইকে দল ঘোষণা করার আহ্বান জানায়। বিসিসিআই কর্তৃপক্ষ ৭ মে, ২০১৭ তারিখে আশু করণীয়ের বিষয়ে সাধারণ সভার আয়োজন করে। এ সভায় ভারতের প্রতিযোগিতায় অংশগ্রহণের বিষয়ে সিদ্ধান্ত নেয়া হয়। এরপর ৮ মে, ২০১৭ তারিখে দলের সদস্যদের তালিকা প্রকাশ করা হয়।

১০ মে, ২০১৭ তারিখে আইসিসি প্রতিযোগিতায় সকল দলের সদস্যদের তালিকার বিষয়টি নিশ্চিত করে। পাকিস্তানের শোয়েব মালিক উপর্যুপরি ষষ্ঠবারের মতো চ্যাম্পিয়ন্স ট্রফিতে খেলছেন।

সঠিক অনুচ্ছেদ শিরোনাম কোনটি?
titleA. প্রস্তুতিমূলক খেলা
titleB. অংশগ্রহণকারী দলসমূহ
titleC. মাঠসমূহ
titleD. গ্রুপ পর্ব
উত্তর: titleB